Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 289/12/6606	Lučenec, 6.8.2012
EEČ : 2-47-105-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 4.3.2012 asi o 8.30 hod. vypílil a následne odcudzil  z lesného porastu číslo 892, v lokalite zvanej  XXXXX, v katastri obce XXXXX, drevnú hmotu agát, v množstve 1,12 m3, čím pre XXXXX republiky, š.p., OZ XXXXX  spôsobil škodu vo výške 34,25 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený policajt OO-PZ SR v Lučenci  uznesením zo dňa 24.5.2012   pod číslom XXXXX  vzniesol obvinenie XXXXX,  pre prečin krádeže podľa § 212 odsek 2 písmeno d) Trestného zákona,  na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní  boli  vypočutí obv. XXXXX ako aj XXXXX, zástupca poškodeného - Lesy SR, š.p., OZ XXXXX, ďalej boli zadovážené príslušné listinné dôkazy, správy o povesti a odpis z RT. 

Obvinený, sa k  trestnej činnosti kladenej mu za vinu  priznal, svoje konanie oľutoval a vyslovil súhlas s tým, aby trestné stíhanie proti nemu  bolo podmienečne zastavené. 

Po skončení skráteného vyšetrovania predložil poverený policajt OO-PZ SR v Lučenci  spis s návrhom na podmienečné zastavenie trestného stíhania. Preskúmaním vyšetrovacieho spisu som zistil, že  obvinený sa k trestnej činnosti v plnom rozsahu priznal, vyslovil súhlas s podmienečným zastavením trestného stíhania a  spôsobenú škodu uhradil poštovou poukážkou č. 459 zo dňa 29.6.2012. 

Zo spisového materiálu vyplýva, že v osobe obvineného sa jedná o páchateľa, ktorý doposiaľ súdne trestaný nebol a v mieste bydliska požíva dobrú povesť.

Podľa § 216 odsek 1 Trestného poriadku v konaní o prečine, za ktorý zákon ustanoveuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. Pri prečine podľa § 212 odsek 2  Trestného zákona,   horná hranica zákonom stanovenej trestnej sadzby neprevyšuje päť rokov, obvinený sa k trestnej činnosti priznal, s podmienečným zastavením trestného stíhania vyslovil súhlas, škodu uhradil poštovou poukážkou č. 459 dňa 29.6.2012.

Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil  obvinenému  skúšobnú dobu v trvaní 12 mesiacov, ktorá začína plynúť odo dňa  právoplatnosti tohto rozhodnutia. V prípade, ak obvinený nebude viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor